pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-อินเดียฉลองความสัมพันธ์ทางการทูตครบ 70 ปี ร่วมมือจัดงานเทศกาลไทย-งานแสดงทางวัฒนธรรมไทยในวันที่ 3-16 มี.ค.นี้
วันอังคารที่ 21 มีนาคม 2560
ไทย-อินเดียฉลองความสัมพันธ์ทางการทูตครบ 70 ปี ร่วมมือจัดงานเทศกาลไทย-งานแสดงทางวัฒนธรรมไทยในวันที่ 3-16 มี.ค.นี้
ไทย-อินเดียฉลองความสัมพันธ์ทางการทูตครบ 70 ปี
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่ารัฐบาล โดยกระทรวงวัฒนธรรม (วธ.) มีนโยบายพัฒนาศักยภาพการเสริมสร้างความสัมพันธ์ เกียรติภูมิและภาพลักษณ์ที่ดี เพื่อนําความเป็นไทยสู่สากล โดยการเชื่อมโยงและพัฒนาความร่วมมือทางวัฒนธรรมกับนานาชาติ ซึ่งในส่วนของสาธารณรัฐอินเดีย ได้มีความร่วมมือด้านศิลปวัฒนธรรม โบราณคดี พิพิธภัณฑ์ และการท่องเที่ยวเชิงพระพุทธศาสน ตามแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอินเดียระหว่างปี 2559-2562 ซึ่งได้ลงนามในระหว่างการเยือนสาธารณรัฐอินเดียของพลเอกประยุทธ์ จันทร์โอชา นายกรัฐมนตรี เมื่อวันที่ 17 มิถุนายน 2559 โดยทั้งสองประเทศมีข้อตกลงในการแลกเปลี่ยนการจัดงานเทศกาลทางวัฒนธรรมระหว่างกัน
นายวีระ กล่าวอีกว่า วธ.และกระทรวงการต่างประเทศ (กต.) จึงได้บูรณาการความร่วมมือ โดยร่วมกับอินเดียจัดงานเทศกาลไทย และงานแสดงทางวัฒนธรรมไทยในอินเดีย (Namaste Thailand 2017) เพื่อเฉลิมฉลองเนื่องในโอกาสครบรอบ 70 ปีแห่งการสถาปนาความสัมพันธ์ทางการทูตไทย-อินเดีย โดยงานดังกล่าวจัดขึ้นระหว่างวันที่ 3-16 มีนาคม 2560 ณ สาธารณรัฐอินเดีย ทั้งนี้ในฐานะรัฐมนตรีว่าการกระทรวงวัฒนธรรม พร้อมด้วยคณะผู้บริหาร วธ.จะเดินทางไปยังประเทศอินเดีย ระหว่างวันที่ 7-11 มีนาคม 2560 โดยในวันที่ 10 มีนาคมนี้ จะเป็นประธานในพิธีเปิดงาน “Namaste Thailand in Mumbai 2017” ณ พิพิธภัณฑ์ chhatrapati Shivaji เมืองมุมไบ ประเทศอินเดีย นอกจากนี้จะประชุมหารือกับผู้บริหารระดับสูงของรัฐมหาราษฎระและผู้บริหารงานวัฒนธรรมเมืองมุมไบ เพื่อสานต่อและขยายความร่วมมือด้านศิลปวัฒนธรรมระหว่างทั้งสองประเทศ อาทิ ความร่วมมือด้านพิพิธภัณฑ์และการแลกเปลี่ยนโบราณวัตถุระหว่างกัน การส่งเสริมการท่องเที่ยวเชิงพระพุทธศาสนา เป็นต้น
นายวีระ กล่าวด้วยว่า การจัดงานดังกล่าวแบ่งออกเป็นงานเทศกาลไทย (Namaste Thailand) จัดขึ้นระหว่างวันที่ 3-5 มีนาคม และวันที่ 7 มีนาคม 2560 ณ กรุงนิวเดลีและงาน Namaste Thailand in Mumbai 2017 ในวันที่ 10-12 มีนาคม 2560 ณ เมืองมุมไบ หลังจากนั้นมีการจัดงานแสดงทางวัฒนธรรมไทย ในวันที่ 14 มีนาคม 2560 ณ เมืองเจนไน และจัดงานดังกล่าวในวันที่ 16 มีนาคม 2560 ณ เมืองกัลกัตตาด้วย โดยภายในงานครั้งนี้วธ. และ กต. ได้ร่วมมือกันจัดการนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช และนิทรรศการความสัมพันธ์ไทย-อินเดีย รวมถึงจัดแสดงนาฏศิลป์และดนตรีไทยในชุดหนังใหญ่ติดตัวโขนชุดหนุมานค้นฟอง-รบวิรุญจําบัง และการแสดงชุดมิตรสัมพันธ์ไทย-อินเดีย เพื่อให้คนไทยในอินเดียและชาวอินเดียได้เรียนรู้ถึงพระราชประวัติและพระราชกรณียกิจของรัชกาลที่ 9 และเป็นการเผยแพร่ศิลปวัฒนธรรมไทยไปสู่ระดับนานาชาติ โดยก่อนหน้านี้ไทยได้ไปจัดนิทรรศการเฉลิมพระเกียรติฯที่ราชอาณาจักรภูฏานระหว่างวันที่ 7-10 ธันวาคม 2559 รวมทั้งได้ไปจัดนิทรรศการที่ประเทศญี่ปุ่น ในวันที่ 4-10 กุมภาพันธ์ 2560 อีกด้วย
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานและมอบรางวัลภาพยนตร์ไทยยอดเยี่ยม ในงานมอบรางวัลภาพยนตร์ไทยยอดเยี่ยม ประจำปี พ.ศ. ๒๕๖๒ ครั้งที่ ๒๘
วันพฤหัสบดีที่ 23 กรกฎาคม 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานและมอบรางวัลภาพยนตร์ไทยยอดเยี่ยม ในงานมอบรางวัลภาพยนตร์ไทยยอดเยี่ยม ประจําปี พ.ศ. ๒๕๖๒ ครั้งที่ ๒๘
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานและมอบรางวัลภาพยนตร์ไทยยอดเยี่ยม ในงานมอบรางวัลภาพยนตร์ไทยยอดเยี่ยม ประจําปี พ.ศ. ๒๕๖๒ ครั้งที่ ๒๘
วันที่ ๒๑ กรกฎาคม ๒๕๖๓ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานและมอบรางวัลภาพยนตร์ไทยยอดเยี่ยม ในงานมอบรางวัลภาพยนตร์ไทยยอดเยี่ยม ประจําปี พ.ศ. ๒๕๖๒ ครั้งที่ ๒๘ ของชมรมวิจารณ์บันเทิง โดยมี นายประสพ เรียงเงิน ผู้ตรวจราชการกระทรวงวัฒนธรรม (ผู้แทนปลัดกระทรวงวัฒนธรรม) ร่วมมอบรางวัลภาพยนตร์สารคดีสั้นยอดเยี่ยม,ภาพยนตร์สั้นยอดเยี่ยมระดับบุคคลทั่วไป และภาพยนตร์สั้นยอดเยี่ยมระดับอุดมศึกษา และน.ส.เพชรรัตน์ สายทอง ผู้ช่วยปลัดกระทรวงวัฒนธรรม (ผู้แทนรองปลัดกระทรวงวัฒนธรรม) ร่วมมอบรางวัลภาพยนตร์ทําเงินสูงสุดในรอบปี ๒๕๖๒
ในการนี้มีผู้บริหารกระทรวงวัฒนธรรม ผู้สร้าง ผู้กํากับภาพยนตร์ ดารา นักแสดง เข้าร่วมงานด้วย ณ ห้องมัฆวานรังสรรค์ สโมสรทหารบก วิภาวดีรังสิต กรุงเทพฯ
รัฐบาลไทย-ข่าวทำเนียบรัฐบาล-กงสุลใหญ่ ณ นครซิดนีย์ และเจ้าหน้าที่เดินทางไปเยี่ยมและมอบ/ถวายสิ่งของจำเป็นแด่ผู้แทนศาสนาต่าง ๆ ในนครซิดนีย์เพื่อบรรเทาความเดือดร้อน [กระทรวงการต่างประเทศ]
วันพุธที่ 29 เมษายน 2563
กงสุลใหญ่ ณ นครซิดนีย์ และเจ้าหน้าที่เดินทางไปเยี่ยมและมอบ/ถวายสิ่งของจําเป็นแด่ผู้แทนศาสนาต่าง ๆ ในนครซิดนีย์เพื่อบรรเทาความเดือดร้อน [กระทรวงการต่างประเทศ]
กงสุลใหญ่ ณ นครซิดนีย์ และเจ้าหน้าที่เดินทางไปเยี่ยมและมอบ/ถวายสิ่งของจําเป็นแด่ผู้แทนศาสนาต่าง ๆ ในนครซิดนีย์เพื่อบรรเทาความเดือดร้อนจากสถานการณ์การแพร่ระบาดของเชื้อไวรัส COVID-19
กงสุลใหญ่ ณ นครซิดนีย์และ จนท. เดินทางไปเยี่ยมและมอบ/ถวายสิ่งของจําเป็นแด่ผู้แทนศาสนาต่าง ๆ ในนครซิดนีย์ ได้แก่ วัดพุทธรังษี ลูเมียห์ วัดพุทธรังษี แอนนันเดล วัดพุทธรังษี สแตนมอร์ รวมถึงชมรมคริสเตียนสัมพันธ์ ไทย-ซิดนีย์ และชมรมไทยมุสลิมแห่งออสเตรเลีย เพื่อบรรเทาความเดือดร้อนจากสถานการณ์การแพร่ระบาดของเชื้อไวรัส COVID-19
ทั้งนี้ สถานกงสุลใหญ่ ณ นครซิดนีย์ จะมุ่งดําเนินการให้ความช่วยเหลือแก่ชุมชนไทยผ่านองค์กร ชมรม และสมาคมต่าง ๆ ต่อไป
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจำปี พุทธศักราช ๒๕๖๓ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓
วันพฤหัสบดีที่ 23 กรกฎาคม 2563
รมว.วธ. เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี พุทธศักราช ๒๕๖๓ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓
รมว.วธ.เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี พุทธศักราช ๒๕๖๓ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓
วันที่ ๒๒ กรกฎาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี พุทธศักราช ๒๕๖๓ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วมพิธี ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-สธ.วีดีโอทางไกล สั่งการ สสจ.เป้าหมาย 63 จังหวัด เร่งค้นหานำผู้เสพ /ผู้ติดยาเสพติด เข้าสู่กระบวนบำบัด
วันอาทิตย์ที่ 16 ธันวาคม 2561
สธ.วีดีโอทางไกล สั่งการ สสจ.เป้าหมาย 63 จังหวัด เร่งค้นหานําผู้เสพ /ผู้ติดยาเสพติด เข้าสู่กระบวนบําบัด
กระทรวงสาธารณสุข เร่งค้นหานําผู้ใช้ ผู้เสพ และผู้ติดยาเสพติด ในพื้นที่เป้าหมาย 63 จังหวัด 288 อําเภอ 526 ตําบล คาดช่วง 3 เดือนจะมีเป้าหมายเข้ารับการฟื้นฟูประมาณ 14,000 คน
กระทรวงสาธารณสุข เร่งค้นหานําผู้ใช้ ผู้เสพ และผู้ติดยาเสพติด ในพื้นที่เป้าหมาย 63 จังหวัด 288 อําเภอ 526 ตําบล คาดช่วง 3 เดือนจะมีเป้าหมายเข้ารับการฟื้นฟูประมาณ 14,000 คน
นายแพทย์พิศิษฐ์ ศรีประเสริฐ รองปลัดกระทรวงสาธารณสุข กล่าวภายหลังประชุมทางไกลผ่านระบบวีดีโอทางไกลกับสํานักงานสาธารณสุขจังหวัด 63 จังหวัด เร่งรัดการป้องกันและปราบปรามยาเสพติดให้เป็นรูปธรรมตามข้อสั่งการนายกรัฐมนตรี ว่า ได้ทําความเข้าใจ สั่งการให้ทุกจังหวัดดําเนินการตามนโยบาย โดยในระยะ 3 เดือนนี้ ให้เร่งค้นหา และคัดกรองนําผู้ใช้ ผู้เสพ และผู้ติดยาเสพติดเข้าสู่กระบวนการบําบัดในพื้นที่โดยมุ่งเน้นการใช้ชุมชนเป็นฐาน(Community Based Treatment and Care) ให้ชุมชนมีส่วนร่วมในทุกขั้นตอนเป้าหมาย 63 จังหวัด 288 อําเภอ 526 ตําบล ซึ่งหน่วยงานที่เกี่ยวข้อง ปปส. และหน่วยงานด้านความมั่นคงมีข้อมูลว่ามีผู้ใช้และเสพประมาณ 14,000 คน
นายแพทย์พิศิษฐ์ กล่าวต่อว่า กระทรวงสาธารณสุข มีหน่วยบริการรองรับการบําบัดผู้เสพ/ผู้ติดยา หลายระดับทั้งในชุมชนโดยโรงพยาบาลส่งเสริมสุขภาพตําบล โรงพยาบาลชุมชน โรงพยาบาลทั่วไป โรงพยาบาลศูนย์ รวมถึงโรงพยาบาลในสังกัดกรมการแพทย์ กรมสุขภาพจิต ที่ดูแลเรื่องยาเสพติดโดยตรง โดยขึ้นกับระดับความรุนแรงของการเสพติด โดยประชาชนที่มีญาติบุคคลใกล้ชิดที่ต้องการเข้ารับการบําบัดโดยความสมัครใจ สามารถแจ้งเข้ารับการบําบัดฟรีที่โรงพยาบาลส่งเสริมสุขภาพตําบล และโรงพยาบาลทุกแห่ง ทั้งนี้การสมัครใจบําบัดถือว่าไม่มีความผิด โดยผู้เข้ารับการบําบัดจะได้รับการดูแลเหมือนผู้ป่วยทั่วไป
“ฝากถึงพี่น้องประชาชน ให้เข้าใจว่าผู้เสพยาคือผู้ป่วยที่ต้องได้รับการดูแลรักษา ผู้เสพ/ผู้ติดยาเสพติดเกิดจากหลายปัจจัยไม่ใช่แค่ใช้ยาอย่างเดียวเท่านั้น ยังเกิดจากภาวะทางสังคม เศรษฐกิจ โดยการช่วยกันดูแลเป็นเรื่องที่สําคัญ เพราะบุคคลเหล่านี้ต้องการกําลังใจ เมื่อได้รับการบําบัดเสร็จก็จะสามารถกลับมาดําเนินชีวิตในสังคมเหมือนคนปกติทั่วไปและทําประโยชน์ให้สังคมได้ต่อไป โดยสังคมต้องให้โอกาส เหมือนเขาเป็นญาติเรา”นายแพทย์พิศิษฐ์ กล่าว
**************************** 16 ธันวาคม 2561
รัฐบาลไทย-ข่าวทำเนียบรัฐบาล-ทส.เนรมิต "Thai Wonderland" ยกถ้ำหลวงจำลอง และกองทัพไดโนเสาร์ 12 สายพันธุ์ เสริมการเรียนรู้ ปลุกจิตสำนึก ร่วมกันดูแลธรรมชาติและสิ่งแวดล้อม
วันจันทร์ที่ 13 มกราคม 2563
ทส.เนรมิต "Thai Wonderland" ยกถ้ําหลวงจําลอง และกองทัพไดโนเสาร์ 12 สายพันธุ์ เสริมการเรียนรู้ ปลุกจิตสํานึก ร่วมกันดูแลธรรมชาติและสิ่งแวดล้อม
ทส.เนรมิต "Thai Wonderland" ยกถ้ําหลวงจําลอง และกองทัพไดโนเสาร์ 12 สายพันธุ์ เสริมการเรียนรู้ ปลุกจิตสํานึก ร่วมกันดูแลธรรมชาติและสิ่งแวดล้อม
ทส.เนรมิต "Thai Wonderland" ยกถ้ําหลวงจําลอง และกองทัพไดโนเสาร์ 12 สายพันธุ์ เสริมการเรียนรู้ ปลุกจิตสํานึก ร่วมกันดูแลธรรมชาติและสิ่งแวดล้อม
วันที่ 11 ม.ค.2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารในสังกัดกระทรวงฯ ร่วมมอบของขวัญและพบปะพูดคุยกับเด็กๆ และเยาวชน เนื่องในวันเด็กแห่งชาติ ประจําปี 2563 ณ บริเวณหน้าตึกสันติไมตรี ทําเนียบรัฐบาล โดยในปีนี้ กระทรวงทรัพยากรธรรมชาติและสิ่งแวดล้อม ได้จัดพื้นที่หน้าตึกสันติไมตรี ให้เป็น “Thai Wonderland’ มหัศจรรย์วันเด็ก ภายใต้แนวคิด “เด็กไทยมีวินัย ใส่ใจสิ่งแวดล้อม”เพื่อให้เด็กและเยาวชนได้สัมผัสและเรียนรู้ถึงความสําคัญของทรัพยากรธรรมชาติและสิ่งแวดล้อม อีกทั้งส่งเสริมให้เกิดความรัก ความหวงแหน และจิตสํานึกที่ดีในการดูแลรักษาทรัพยากรธรรมชาติและสิ่งแวดล้อมร่วมกันในฐานะพลเมืองไทย ที่จะเติบโตเป็นกําลังสําคัญของประเทศในอนาคต ดังคําขวัญวันเด็กแห่งชาติ ประจําปี 2563 ของพลเอกประยุทธ์ จันทร์โอชา นายกรัฐมนตรีที่ว่า “เด็กไทยยุคใหม่ รู้รักสามัคคี รู้หน้าที่พลเมืองไทย”
สําหรับกิจกกรรมภายในงานปีนี้ ได้จําลองถ้ําหลวงขุนน้ํานางนอน และยกทัพฝูงไดโนเสาร์สายพันธุ์หายากของประเทศ12 สายพันธุ์รวมถึง กิจกรรมให้ความรู้ในการคัดแยกขยะเพื่อส่งเสริมและสร้างนิสัยในการคัดแยกขยะ ให้แก่เด็กๆ และเยาวชน ด้วยการนําขวดน้ําและกระป๋องน้ําอัดลมมาแลกเป็นของรางวัล อีกทั้งยังได้ตื่นตาตื่นใจไปกับขบวนพาเหรดพร้อม Mascot และการร่วมสนุกไปกับกิจกรรมสาระบันเทิงต่างๆ ที่จัดขึ้นโดยหน่วยงานภายใต้สังกัดกระทรวงทรัพยากรธรรมชาติและสิ่งแวดล้อม การร่วมเล่นเกม รับของที่ระลึกและรางวัล มากกว่า 20,000 ชิ้น การร่วมกิจกรรมปลูกต้นไม้ แจกกล้าไม้ การเพ้นท์กระเป๋า เพ้นท์หน้า และการทําเข็มกลัดรูปสัตว์ต่างๆ นอกจากนี้จัดให้มีจุดบริการน้ําและอาหาร ที่ปลอดพลาสติก(No Plastic) รวมทั้งการจัดรถโมบาย ตรวจวัดคุณภาพอากาศ และระดับความดังของเสียง ให้บริการฟรีตลอดทั้งงานตั้งแต่เวลา 08.00 - 15.00 น.
รัฐบาลไทย-ข่าวทำเนียบรัฐบาล-ไอแบงก์ ลงนามความร่วมมือในการรับ – ส่งข้อมูลบัญชีเงินฝากธนาคารของผู้ประกันตนในคดีอาญา กับศาลยุติธรรม
วันอังคารที่ 21 กรกฎาคม 2563
ไอแบงก์ ลงนามความร่วมมือในการรับ – ส่งข้อมูลบัญชีเงินฝากธนาคารของผู้ประกันตนในคดีอาญา กับศาลยุติธรรม
IBANK ร่วมงานแถลงข่าวลงนามความร่วมมือในการรับ - ส่งข้อมูลบัญชีเงินฝากธนาคารของผู้ประกันตนในคดีอาญาผ่านจดหมายอิเล็กทรอนิกส์ ระหว่างสํานักงานศาลยุติธรรมกับธนาคารและสถาบันการเงิน
ธนาคารอิสลามแห่งประเทศไทย (ไอแบงก์)โดยนายวิสุทธิ์ บริบูรณ์ รองกรรมการผู้จัดการ ผู้บริหารสายงานธุรกิจรายย่อย ร่วมงานแถลงข่าวลงนามความร่วมมือในการรับ - ส่งข้อมูลบัญชีเงินฝากธนาคารของผู้ประกันตนในคดีอาญาผ่านจดหมายอิเล็กทรอนิกส์ ระหว่างสํานักงานศาลยุติธรรมกับธนาคารและสถาบันการเงิน มีนายสราวุธ เบญจกุล เลขาธิการสํานักงานศาลยุติธรรม และนายกอบศักดิ์ ดวงดี เลขาธิการสมาคมธนาคารไทยพร้อมด้วยผู้บริหารจากสถาบันการเงินต่างๆ อีก 21 แห่ง เข้าร่วมงาน ณ ห้องประชุมใหญ่ ชั้น 12 อาคารศาลอาญา ถนนรัชดาภิเษก กรุงเทพฯ เมื่อวันที่ 20 กรกรฎาคม 2563
การลงนามความร่วมมือนี้ จะเป็นประโยชน์ในด้านการรับและส่งข้อมูลระหว่างกัน พร้อมเพิ่มประสิทธิภาพในการสืบหาทรัพย์สินของผู้ประกันตน ตามอํานาจหน้าที่ของศาลยุติธรรมในกรณีที่ผู้ประกันตนในคดีอาญาผิดสัญญาประกันต่อศาล เมื่อสํานักงานศาลยุติธรรมมีความประสงค์ที่จะตรวจสอบบัญชีเงินฝากและอายัดบัญชีเงินฝากของผู้ประกันในคดีอาญาตามคําสั่งของผู้พิพากษา สํานักงานศาลยุติธรรมจะทําการออกคําสั่งในรูปแบบหมายแจ้งคําสั่งศาลหรือหมายอื่นในลักษณะเดียวกัน เพื่อบังคับเอาทรัพย์สินของผู้ประกันตนในคดีอาญา โดยนําส่งหมายดังกล่าวเป็นจดหมายอิเล็กทรอนิกส์ (E-mail) ไปยังธนาคาร ซึ่งจะเพิ่มความสะดวกรวดเร็วในการดําเนินการ
รัฐบาลไทย-ข่าวทำเนียบรัฐบาล-10 พฤติกรรม เคยชิน เสี่ยงโควิด-19
วันเสาร์ที่ 6 มิถุนายน 2563
10 พฤติกรรม เคยชิน เสี่ยงโควิด-19
รู้แล้วห้ามทํา!!!!!
รัฐบาลไทย-ข่าวทำเนียบรัฐบาล-กสร.เสริมทักษะจนท.คลังทั่วประเทศ เน้น ถูกต้อง โปร่งใส ตรวจสอบได้
วันพฤหัสบดีที่ 16 มกราคม 2563
กสร.เสริมทักษะจนท.คลังทั่วประเทศ เน้น ถูกต้อง โปร่งใส ตรวจสอบได้
กรมสวัสดิการและคุ้มครองแรงงาน จัดอบรมเจ้าหน้าที่การเงิน การคลัง และพัสดุทั่วประเทศ ระหว่างวันที่ 15-17 มกราคม 2563 เน้นสร้างความรู้ความเข้าใจที่ถูกต้อง ปฏิบัติงานได้จริง รวดเร็ว โปร่งใส คุ้มค่า เกิดประโยชน์สูงสุด และตรวจสอบได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธาน เปิดการอบรมหลักสูตร “การเพิ่มประสิทธิภาพการปฏิบัติงานด้านการเงินการคลัง และการพัสดุของกรมสวัสดิการและคุ้มครองแรงงาน ประจําปีงบประมาณ 2563” ณ โรงแรมไม้แก้วดําเนิน รีสอร์ท จังหวัดราชบุรี ว่า กรมสวัสดิการและคุ้มครองแรงงาน ได้เน้นย้ํามาโดยตลอดถึงการปฏิบัติงานด้านการเงิน การคลัง และพัสดุ จะต้องเป็นไปด้วยความถูกต้อง โปร่งใส มีประสิทธิภาพ รวดเร็วเท่าทันต่อสถานการณ์ คุ้มค่า เกิดประโยชน์สูงสุด ภายใต้หลักธรรมภิบาล และสามารถตรวจสอบได้ ประกอบกับปัจจุบันกระทรวงการคลัง ได้ปรับปรุงพัฒนางาน  ด้านการเงินการคลังให้มีความสอดคล้องกับแผนยุทธศาสตร์การพัฒนาโครงสร้างพื้นฐานระบบการชําระเงิน แบบอิเล็กทรอนิกส์แห่งชาติ (Nation e-Payment Master Plan) นอกจากนี้พระราชบัญญัติวินัยการเงินการคลังของรัฐ พ.ศ. 2561 ได้มีบทบัญญัติเกี่ยวกับกรอบการดําเนินการทางการคลังและงบประมาณของรัฐการกําหนดวินัยทางการเงินการคลังด้านรายได้และรายจ่าย การบริหารทรัพย์สินของรัฐ เป็นต้น กําหนดให้หน่วยงานของรัฐถือปฏิบัติอย่างเคร่งครัด เพื่อให้ฐานะทางการเงินการคลังของรัฐมีเสถียรภาพ และมั่นคงยั่งยืน
นายอภิญญา กล่าวต่อไปว่า กสร. จึงได้จัดการอบรมหลักสูตร “การเพิ่มประสิทธิภาพการปฏิบัติงานด้านการเงินการคลัง และการพัสดุของกรมสวัสดิการและคุ้มครองแรงงาน ประจําปีงบประมาณ 2563” ขึ้นระหว่างวันที่ 15-17 มกราคม 2563 โดยมีวัตถุประสงค์เพื่อให้เจ้าหน้าที่ผู้ปฏิบัติงานและผู้ที่เกี่ยวข้องทั้งจากส่วนกลางและส่วนภูมิภาค รวม 85 คน ได้มีความรู้ ความเข้าใจในการเกี่ยวกับกฎหมาย ระเบียบ หลักเกณฑ์ และแนวทางปฏับติของทางราชการไปในทิศทางเดียวกันและนําไปสู่การปฏิบัติงานด้านการเงินการคลัง และ การพัสดุได้อย่างถูกต้องและมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-กระทรวงดิจิทัลฯ ให้การต้อนรับ นายภูเวียง ประคำมินทร์ รองปลัดกระทรวงดิจิทัลฯ คนใหม่
วันจันทร์ที่ 25 พฤศจิกายน 2562
กระทรวงดิจิทัลฯ ให้การต้อนรับ นายภูเวียง ประคํามินทร์ รองปลัดกระทรวงดิจิทัลฯ คนใหม่
กระทรวงดิจิทัลฯ ให้การต้อนรับ นายภูเวียง ประคํามินทร์ รองปลัดกระทรวงดิจิทัลฯ คนใหม่
เมื่อวันที่ 21 พ.ย. 62 นางสาวสิริน้อย องค์ศิริวิทยา ผู้อํานวยการกองกลาง สํานักงานปลัดกระทรวงดิจิทัลฯ เป็นตัวแทนผู้บริหารและข้าราชการ นําเจ้าหน้าที่ของสํานักงานปลัดกระทรวงดิจิทัลฯ เข้าร่วมแสดงความยินดีและให้การต้อนรับนายภูเวียง ประคํามินทร์ ในโอกาสเข้าดํารงตําแหน่งรองปลัดกระทรวงดิจิทัลเพื่อเศรษฐกิจและสังคม ณ สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-ปกท.ทส. ตรวจเยี่ยมและให้กำลังใจเจ้าหน้าที่สำนักงานทรัพยากรธรรมชาติและสิ่งแวดล้อมจังหวัดแม่ฮ่องสอน
วันศุกร์ที่ 12 มกราคม 2561
ปกท.ทส. ตรวจเยี่ยมและให้กําลังใจเจ้าหน้าที่สํานักงานทรัพยากรธรรมชาติและสิ่งแวดล้อมจังหวัดแม่ฮ่องสอน
ปกท.ทส. ตรวจเยี่ยมและให้กําลังใจเจ้าหน้าที่สํานักงานทรัพยากรธรรมชาติและสิ่งแวดล้อมจังหวัดแม่ฮ่องสอน
วันที่ 11 มกราคม 2561 เวลา 16:00 น. ดร. วิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ได้เดินทางไปตรวจเยี่ยมและให้กําลังใจเจ้าหน้าที่สํานักงานทรัพยากรธรรมชาติและสิ่งแวดล้อมจังหวัดแม่ฮ่องสอนและ รับฟังบรรยายสรุปการดําเนินงาน การเตรียมพร้อมในการป้องกันและแก้ไขปัญหาหมอกควันและไฟป่าในพื้นที่ พร้อมปัญหาและอุปสรรค พร้อมเสนอแนะแนวทางแก้ไขปัญหา การวางยุทธศาสตร์ด้านทรัพยากรธรรมชาติและสิ่งแวดล้อมในระยะยาวสอดคล้องกับทิศทางการพัฒนาแม่ฮ่องสอนสู่ “เมืองแห่งธรรมชาติและวัฒนธรรม” เสร็จแล้วร่วมปลูกต้นไม้มงคลในพื้นถิ่น “ต้นมหาพรหมราชินี” หน้าอาคารสํานักงาน ก่อนเดินทางกลับ
รัฐบาลไทย-ข่าวทำเนียบรัฐบาล-สธ.- ก.ท่องเที่ยวและกีฬา -ททท. จัดทำมาตรฐานความปลอดภัยด้านสุขอนามัย เพื่อการท่องเที่ยวไทย
วันจันทร์ที่ 1 มิถุนายน 2563
สธ.- ก.ท่องเที่ยวและกีฬา -ททท. จัดทํามาตรฐานความปลอดภัยด้านสุขอนามัย เพื่อการท่องเที่ยวไทย
กระทรวงสาธารณสุข ร่วมกับกระทรวงการท่องเที่ยวและกีฬา การท่องเที่ยวแห่งประเทศไทย จัดทําคู่มือมาตรฐานความปลอดภัยด้านสุขอนามัยในสถานประกอบการที่เกี่ยวข้องกับอุตสาหกรรมท่องเที่ยวไทย 10 ประเภท สร้างความมั่นใจของนักท่องเที่ยวไทยและต่างชาติ
กระทรวงสาธารณสุข ร่วมกับกระทรวงการท่องเที่ยวและกีฬา การท่องเที่ยวแห่งประเทศไทย จัดทําคู่มือมาตรฐานความปลอดภัยด้านสุขอนามัยในสถานประกอบการที่เกี่ยวข้องกับอุตสาหกรรมท่องเที่ยวไทย 10 ประเภท สร้างความมั่นใจของนักท่องเที่ยวไทยและต่างชาติ ฟื้นฟูเศรษฐกิจประเทศ เชิญชวนสถานประกอบการ และมอบตราสัญลักษณ์ SHA แก่ที่ผ่านมาตรฐาน
บ่ายวันนี้ (1 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย แพทย์หญิงพรรณพิมล วิปุลากร อธิบดีกรมอนามัย และนางสาวฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย (ททท.) มอบตราสัญลักษณ์มาตรฐานความปลอดภัยด้านสุขอนามัย Amazing Thailand Safety & Health Administration (SHA) แก่ผู้แทนศูนย์การค้าสยามพารากอน สยามเซ็นเตอร์ สยามดิสคัฟเวอรี่ ไอคอนสยาม และศูนย์การค้า เอ็ม บี เค เซ็นเตอร์
นายอนุทินให้สัมภาษณ์ว่า ในช่วงการระบาดของโรคโควิด 19 เริ่มคลี่คลาย และมีการผ่อนปรนให้เปิดกิจการต่าง ๆ ได้มากขึ้น ซึ่งการเปิดให้บริการของกิจการต่าง ๆ จะต้องปฏิบัติตามแนวทางป้องกันโรคอย่างเคร่งครัด ยกระดับด้านสุขอนามัยและสุขาภิบาล ส่งเสริมให้มีสิ่งอํานวยความสะดวกที่เอื้อต่อใช้ชีวิตวิถีใหม่ (New normal) เพื่อสร้างความมั่นใจของนักท่องเที่ยวไทยและนักท่องเที่ยวต่างชาติ ซึ่งจะส่งผลให้ธุรกิจที่เกี่ยวกับการท่องเที่ยวและการกีฬากลับมาฟื้นตัวได้เร็วขึ้น โดยกระทรวงสาธารณสุข กระทรวงการท่องเที่ยวและกีฬา และการท่องเที่ยวแห่งประเทศไทย ได้ร่วมกันจัดทํามาตรฐานหลักเกณฑ์ความปลอดภัยและสุขภาพอนามัยในสถานประกอบการที่เกี่ยวข้องกับอุตสาหกรรมท่องเที่ยวไทย และมีคู่มือและแนวทางของกรมอนามัย สนับสนุนสถานประกอบการในภาคการท่องเที่ยวและการกีฬา รวมทั้งมีทีมเจ้าหน้าที่สาธารณสุขทั้งระดับเขต จังหวัด อําเภอ ให้คําแนะนําการป้องกันโรค สุขลักษณะ สุขาภิบาลและอนามัยสิ่งแวดล้อม และมีคณะกรรมการร่วม 2 กระทรวง ร่วมกันจัดทําแผนการขับเคลื่อนการดําเนินงานให้เป็นไปอย่างต่อเนื่อง
ทั้งนี้ กิจการและกิจกรรมที่สามารถขอรับมาตรฐาน SHA แบ่งเป็น 10 ประเภท ดังนี้ 1.ภัตตาคาร/ร้านอาหาร 2.โรงแรม/ที่พักและสถานที่จัดประชุม 3.นันทนาการและสถานที่ท่องเที่ยว 4.ยานพาหนะ 5.บริษัทนําเที่ยว 6.สุขภาพและความงาม 7.ห้างสรรพสินค้าและศูนย์การค้า 8.กีฬาเพื่อการท่องเที่ยว 9.การจัดกิจกรรม การจัดประชุม (MICE) โรงละคร โรงมหรสพ และ10.ร้านค้าของที่ระลึกและร้านค้าอื่นๆ โดยเปิดให้นักท่องเที่ยวหรือผู้รับบริการมีส่วนร่วมตรวจสอบสถานประกอบการหรือกิจการที่ได้รับการอนุญาตให้เปิดบริการแล้ว ผ่านระบบออนไลน์ที่การท่องเที่ยวแห่งประเทศไทย (ททท.) จัดทําขึ้น รวมทั้งสุ่มตรวจสถานประกอบการโดยคณะกรรมการตรวจประเมิน ตามมาตรฐานเบื้องต้นกรมควบคุมโรค 3 องค์ประกอบ คือ สุขลักษณะอาคารและอุปกรณ์เครื่องใช้ที่มีอยู่ในอาคาร, การจัดอุปกรณ์ทําความสะอาดเพื่อป้องกันการแพร่กระจายเชื้อโรค และการป้องกันสําหรับเจ้าหน้าที่ผู้ปฏิบัติงาน รวมทั้งมาตรฐานที่เป็นรายละเอียดเฉพาะของแต่ละประเภทกิจการ/กิจกรรม
************************** 1 มิถุนายน 2563
*********************************************
รัฐบาลไทย-ข่าวทำเนียบรัฐบาล-กระทรวงมหาดไทย ร่วมพิธีเปิดงาน อุ่นไอรัก คลายความหนาว และเชิญชวนประชาชนร่วมเที่ยวชมงาน ระหว่างวันที่ 8 ก.พ. - 11 มี.ค. 2561 ณ พระลานพระราชวังดุสิต และสนามเสือป่า
วันศุกร์ที่ 9 กุมภาพันธ์ 2561
กระทรวงมหาดไทย ร่วมพิธีเปิดงาน อุ่นไอรัก คลายความหนาว และเชิญชวนประชาชนร่วมเที่ยวชมงาน ระหว่างวันที่ 8 ก.พ. - 11 มี.ค. 2561 ณ พระลานพระราชวังดุสิต และสนามเสือป่า
กระทรวงมหาดไทย ร่วมพิธีเปิดงาน อุ่นไอรัก คลายความหนาว และเชิญชวนประชาชนร่วมเที่ยวชมงาน ระหว่างวันที่ 8 ก.พ. - 11 มี.ค. 2561 ณ พระลานพระราชวังดุสิต และสนามเสือป่า
วันนี้ (8ก.พ.61) เวลา 15:05 น. ณ พลับพลาพิธี พระลานพระราชวังดุสิตพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุธี มากบุญ รัฐมนตรีช่วยว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทยพร้อมด้วยผู้บริหารระดับสูงของกระทรวงมหาดไทย ร่วมต้อนรับพลเอก เปรม ติณสูลานนท์ ประธานองคมนตรี ผู้แทนพระองค์สมเด็จพระเจ้าอยู่หัวในโอกาสพิธีเปิดงาน “อุ่นไอรัก คลายความหนาว” ซึ่งจัดขึ้นระหว่างวันที่ 8 กุมภาพันธ์ - 11 มีนาคม 2561 ณ พระลานพระราชวังดุสิต และสนามเสือป่า
สมเด็จพระเจ้าอยู่หัวทรงมีพระราชดําริที่จะให้ประชาชนได้มีความสุข ความรื่นเริง และรําลึกถึงวิถีชีวิตที่ผ่านมา ตั้งแต่อดีตจนถึงปัจจุบัน จึงได้ทรงพระกรุณาโปรดเกล้าฯ ให้หน่วยราชการในพระองค์ฯ หน่วยงานทั้งภาครัฐและเอกชน จัดงานพระราชทานความสุขให้กับประชาชน และเผยแพร่ความงดงามของความเป็นไทยในรูปแบบต่าง ๆ ในรัชสมัยพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระปรมินทรมหาภูมิพลอดุลยเดช บรมนาถบพิตร องค์พระมหากษัตริย์ผู้เป็นที่รักเคารพยิ่งของปวงชนชาวไทย ภายใต้ชื่องานว่า"อุ่นไอรัก คลายความหนาว"ซึ่งกระทรวงมหาดไทย ได้มีส่วนร่วมในการปฏิบัติงานจิตอาสาอํานวยความสะดวกให้แก่พี่น้องประชาชนและนักท่องเที่ยวที่มาเยี่ยมชมงาน
โอกาสนี้สมาคมแม่บ้านมหาดไทยได้ร่วมออกร้าน ณ บริเวณสนามเสือป่า โดยนําเสนอสินค้าภูมิปัญญาท้องถิ่นและผลิตภัณฑ์OTOPคุณภาพจากผู้ประกอบการOTOPทั่วประเทศ ผลัดเปลี่ยนหมุนเวียนนําสินค้ามาจัดจําหน่ายตลอด 32 วันของการจัดงาน
กระทรวงมหาดไทย ขอเชิญชวนพี่น้องประชาชนคนไทย ร่วมเที่ยวชมงาน "อุ่นไอรัก คลายความหนาว" ระหว่างวันที่ 8 กุมภาพันธ์ - 11 มีนาคม 2561 ทุกวัน ตั้งแต่เวลา 10:30 - 21:00 น. (วันศุกร์ - วันเสาร์ เวลา 10:30 - 22:00 น.) และเชิญชวนแต่งกายย้อนยุค สัมผัสบรรยากาศกลิ่นไอวิถีไทยย้อนสมัยรัชกาลที่ 5 และรัชกาลที่ 9 ตลอดระยะเวลาจัดงาน.
ครั้งที่ 22/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-อ.ก.พ.กระทรวงสาธารณสุข เห็นชอบเสนอ กพ.ขอกำหนดตำแหน่งชำนาญการพิเศษให้ผอ.รพ.สต. ที่เป็นผู้จัดการเครือข่ายคลินิกหมอครอบครัว
วันพฤหัสบดีที่ 7 กันยายน 2560
อ.ก.พ.กระทรวงสาธารณสุข เห็นชอบเสนอ กพ.ขอกําหนดตําแหน่งชํานาญการพิเศษให้ผอ.รพ.สต. ที่เป็นผู้จัดการเครือข่ายคลินิกหมอครอบครัว
อ.ก.พ.กระทรวงสาธารณสุข เห็นชอบเสนอ ก.พ. ขอกําหนดตําแหน่งผู้จัดการเครือข่ายคลินิกหมอครอบครัว ผู้อํานวยการโรงพยาบาลส่งเสริมสุขภาพตําบล/ผู้อํานวยการสถานีอนามัยเฉลิมพระเกียรติฯ
อ.ก.พ.กระทรวงสาธารณสุข เห็นชอบเสนอ ก.พ. ขอกําหนดตําแหน่งผู้จัดการเครือข่ายคลินิกหมอครอบครัว ผู้อํานวยการโรงพยาบาลส่งเสริมสุขภาพตําบล/ผู้อํานวยการสถานีอนามัยเฉลิมพระเกียรติฯ และพยาบาลวิชาชีพ ในโรงพยาบาลศูนย์ โรงพยาบาลทั่วไป และโรงพยาบาลชุมชน ที่ทําหน้าที่ผู้จัดการเครือข่าย เป็นระดับชํานาญการพิเศษ โดยขอยกเว้นไม่ยุบตําแหน่ง
​​นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ที่ประชุม อ.ก.พ.กระทรวงสาธารณสุข ครั้งที่ 6/2560 เมื่อวันที่ 1 กันยายน 2560 ได้มีมติเห็นชอบให้เสนอ ก.พ. ขอกําหนดหลักเกณฑ์และเงื่อนไขการกําหนดตําแหน่งผู้จัดการเครือข่ายคลินิกหมอครอบครัว ตําแหน่งผู้อํานวยการโรงพยาบาลส่งเสริมสุขภาพตําบล/ ผู้อํานวยการสถานีอนามัยเฉลิมพระเกียรติฯ (นักวิชาการสาธารณสุข/พยาบาลวิชาชีพ) และพยาบาลวิชาชีพ ในโรงพยาบาลศูนย์ โรงพยาบาลทั่วไป และโรงพยาบาลชุมชน ที่ทําหน้าที่ผู้จัดการเครือข่าย เป็นระดับชํานาญการพิเศษ โดยขอยกเว้นการยุบเลิกตําแหน่ง
นอกจากนี้ ในปี 2561 จะกําหนดตําแหน่งพยาบาลวิชาชีพชํานาญการพิเศษเพิ่มอีก 486 ตําแหน่ง เมื่อเป็นไปตามหลักเกณฑ์การกําหนดตําแหน่ง ในส่วนพยาบาลวิชาชีพสังกัดกรมอนามัยและกรมควบคุมโรคอยู่ระหว่างดําเนินการ ​​โดยความก้าวหน้าในครั้งนี้ได้รับการสนับสนุนจากศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์สมศักดิ์ อรรฆศิลป์ รองปลัดกระทรวงสาธารณสุข กองการพยาบาล กองบริหารทรัพยากรบุคคล และผู้ที่เกี่ยวข้อง ร่วมมือกันผลักดันให้ประสบความสําเร็จ​​ อย่างไรก็ตามทุกวิชาชีพที่ได้รับการดูแลความก้าวหน้าในตําแหน่งต้องเร่งสร้างสรรค์งานเพื่อประชาชนต่อไป
ทั้งนี้ ตําแหน่งที่ อ.ก.พ.กระทรวงสาธารณสุข มีมติอนุมัติให้กําหนดตําแหน่งสูงขึ้น. เป็นที่เรียบร้อยแล้ว 3 กลุ่ม ดังนี้​​1.พยาบาลวิชาชีพทรงคุณวุฒิ (ด้านการพยาบาล) จํานวน 1 ตําแหน่ง นับเป็นตําแหน่งแรกของกระทรวงสาธารณสุข 2.พยาบาลวิชาชีพชํานาญการพิเศษ โดยยกเว้นการยุบเลิกตําแหน่ง จํานวน 699 ตําแหน่ง ได้แก่ พยาบาลวิชาชีพในสังกัดสํานักงานปลัดกระทรวงสาธารณสุข จํานวน 317 ตําแหน่ง กรมการแพทย์ จํานวน 215 ตําแหน่ง และกรมสุขภาพจิต จํานวน 167 ตําแหน่ง ​​ 3.ผู้อํานวยการโรงพยาบาลส่งเสริมสุขภาพตําบล (นักวิชาการสาธารณสุขชํานาญการพิเศษ) จํานวน 7 ตําแหน่ง และผู้อํานวยการสถานีอนามัยเฉลิมพระเกียรติฯ (นักวิชาการสาธารณสุขชํานาญการพิเศษ) จํานวน 1 ตําแหน่ง
**************************************** 7 กันยายน 2560